Diskretni šarm buržoazije
<s>Le Charme discret de la bourgeoisie () je francusko-italijansko-španski igrani film snimljen 1972. godine u režiji Luisa Buñuela.</s><s>Po žanru je crna komedija, a protagonisti su nekoliko prijatelja, pripadnika buržoazije, koji odlaze na večeru da bi tamo shvatili kako su ih tamo očekivali dan kasnije, te ih očekuje niz bizarnih i nadrealnih pustolovini.</s><s>Osnovni zaplet pruža tek okvir za seriju od nekoliko vinjeta koji često prikazuje snove protagonista.</s>

<s>Buñuel je nakon svog prethodnog filma Tristana, usprkos uspjeha kod kritie, izjavio kako se namjerava povući tvrdeći da se u svojim filmovima "počeo ponavljati i da ne može pružiti ništa novo".</s><s>Filmski producent Serge Silberman mu je, međutim, dao ideju za novi film ispričavši anegdotu o tome kako je zaboravio na večeru na koju je bio pozvao prijatelje.</s><s>Buñuel je prilikom snimanja prvi put eksperimentirao sa novim, modernim tehnikama režije, koji su uključivali korištenje video-monitora, te su mu omogućili da prvi put malo češće koristi za njegovu dotadašnju filmografiju nekarakteristične zumove i vožnje.</s>

<s>Iako se Buñuel u svom filmu tematski naslanjao na neke svoje ranije radove kao što je Anđeo uništenja, kritičari su ga prepoznali i kao veliko osvježenje u njegovom opusu, a motiv latinoameričke gerile koji se nakratko pojavljuje u filmu je bio i politički aktualan.</s><s>Film je doživio i komercijalni uspjeh, te se često naziva Buñuelovim najkomercijalnijim ili širokoj publici najpristupačnijim filmom.</s><s>Njegov uspjeh se odrazio i na niz prestižnih priznanja od kojih je najpoznatiji Oscar za najbolji strani film.</s>

<s>Uloge</s>

<s>Izvori</s>

<s>Vanjske veze
 
 
 The Discreet Charm of the Bourgeoisie at Rotten Tomatoes
 Criterion Collection essay by Carlos Fuentes 
 Roger Ebert's review of The Discreet Charm of the Bourgeoisie 
Le Charme Discret de la Bourgeoisie - Film (Movie) Plot and Review - Publications</s>

<s>Francuski filmovi
Italijanski filmovi
Španski filmovi
Filmske komedije
Dramski filmovi
Crnohumorni filmovi</s>

